Vita Pukštaitė Bružė

**Vita Pukštaitė Bružė** (g. 1978 m. rugsėjo 30 d. Kėdainiuose) – Lietuvos menininkė, autorinės juvelyrikos atstovė.

## Biografija
Nuo 1996 iki 1999 m. studijavo Telšių taikomosios dailės aukštesniojoje mokykloje metalo plastikos specialybę . Nuo 1999 iki 2003 m. studijavo Vilniaus dailės akademijoje Telšių taikomosios dailės fakultete metalo plastikos specialybę. Nuo 2010 m. Lietuvos dailininkų sąjungos narė.

Nacionalinėse ir tarptautinėse parodose dalyvauja nuo 1999 m. Yra surengusi tris personalines parodas ir dalyvavusi 80-yje grupinių parodų. Šešis kartus apdovanota nacionalinėse ir tarptautinėse parodose. Yra įtraukiama į Lietuvą atstovaujančių menininkų sąrašus oficialiose Lietuvos remiamose parodose.

## Kūrybos bruožai
V. Pukštaitė Bružė yra autorinės juvelyrikos atstovė. Angliškai autorinė juvelyrika įvardinama kaip *art jewelry* . Jos kūriniuose aiškiai identifikuojamas savitas kūrėjo stilius, ypatingas dėmesys skiriamas detalėms, kurios naudojamos perteikti užkoduotą idėją, prasmę, yra didesnės koncepcinės minties dalis. Menininkės kūriniuose didesnę vertės dalį sudaro kūrinyje įgyvendinta idėja. Kūriniui panaudotų medžiagų vertė (auksas, sidabras, brangakmeniai), nėra esminis vertės komponentas.

V. Pukštaitė Bružės braižui būdinga subtilumas, poetiškumas, spontaniškumas, spalvų pajautimas (klausa), jautrumas detalėms, techniškas darbų atlikimas.

Kūriniuose vyrauja sidabras, emalis, varis, gintaras, opalas, auksas. Autorė mėgsta naudoti emalį, kuriuo užlieja sidabro ar vario paviršius. Kita išskirtinė savybė – siekis emocinį turinį išreikšti linijiniu piešiniu, štrichais, siluetais.

Menininkė kuria medalionus seges, žiedus, auskarus, kaklo papuošalus, plaketes, kišenes. Juos kurdama orientuojasi į unikalų, asmenišką žmogaus ir papuošalo santykį.

Autorei būdinga smaigūs kūrinių pavadinimai, kuriais kuriamas keliapakopis kūrinio nešamos žinutės perskaitymo pojūtis siekiant suasmeninti, socializuoti. Autorė savo kūriniuose nevengia ironizuoti grožio stereotipų, prabangos, hierarchijos, klišių, egocentriškumo. Keletas kūrinių pavadinimų pavyzdžių. Kaklo papuošalai – *Kankorėžis*, *Didysis pasivaikščiojimas*, *Vieta po saule*, *Giedra*, *Smilga su uogom*. Segės – *Pakrūmio bajorė*, *Kiškio ašarėlės*, *Dagiukas*, *Kerpės*, *Kiaulpienė*, *Miškinis skudutis.* Plaketės – *Pauzė*, *Apšvietimas*, *Ežiukas liepų alėjoje*, *Ne-sąmonės*. Kišenės – *Vaistažolininko*, *Pilkojo kardinolo*, *Burbulų pūtiko*.

V. Pukštaitei Bružei būdinga sugebėjimas įjausminti, įasmeninti, išryškinti emocijas dirginančius virpesius reiškiniuose, gyvūnuose, augaluose, įpūsti gyvybės mūsų aplinkos objektams, kurie tėra laikomi priedėliu mūsų įreikšmintų artefaktų pasaulyje. Piktžolės, gyvūnų maistas, nevaldoma flora ir fauna V. Pukštaitės Bružės kūryboje virsta puošmenomis ar meno objektu – smilgos, varnalėšos, kerpės, dagiai, kiškio ašarėlės, dilgėlės, balandos. "Kas nusprendė, kad rožė yra graži, o dilgėlė – neverta dėmesio, klausia menininkė. Kas vienus akmenis vadina įmantriais vardais ir įkainoja didelėmis sumomis, o kitus palieka tūnoti pakrantėse ir pakelėse? ".

Naujesniuose menininkės darbuose matyti slinktis į daugiapoliškumą, kompleksiškumą, minčių audimą, skirtingų energetinių savybių medžiagų derinimą kuriant spalvų ir tekstūrų vizualinį ir fizinį virpulį. Jos kūriniuose subtilūs atspalviai ir tekstūrų kaita sukuria vizualią ir lytiminę harmoniją. „Šį brangintiną menininko įdėtų pastangų išnykimo įspūdį privalu paryškinti. Jeigu kūrinyje visa tarytum savaime patenka į savo vietas, vadinasi, autorius pasiekė aukštą meistriškumą bei meniškumą“, vertindama V. Pukštaitės Bružės darbus teigia Lietuvos kultūros tyrimų instituto mokslo darbuotoja Pille Veljataga.

## Svarbiausi darbai
* „Didysis pasivaikščiojimas“. Sidabras, emalis, gintaras, auksas, plienas, mamuto kaulas. 460×330
* Kaklo papuošalas „Para“. Emalis, varis, sidabras, plienas, auksas, gintaras. 370×370
* Segė „Atspindys“. Sidabras, auksas, gintaras, emalis, mamuto kaulas. 110×70
* „Vieta po saule“. Sidabras, emalis, gintaras, linas. 120×75


Image:Vita-pukstaite-didysis-pasivaiksciojimas.jpg|„Didysis pasivaikščiojimas“ 
Image:Vita-pukstaite-para.jpg|„Para“
Image:Vita-pukstaite-sege-atspindys.jpg|„Atspindys“
Image:Vita-pukstaite-vieta-po-saule.jpg|„Vieta po saule“


## Personalinės parodos
* 2011 Personalinė paroda „Nekilmingieji“. „Gintaro galerija-muziejus“. Vilnius
* 2007 Personalinė juvelyrikos paroda „Švelnus“. „Kauno langas“ galerija. Kaunas
* 2006 Personalinė paroda „Apskritai“. „Užupio galerija“. Vilnius

## Grupinės parodos
* 2018 „Blaze: 2018″ Tarptautinė Šiuolaikinio emalio meno paroda. Taipėjus. Taivanas
* 2018 Paroda “Jūratės ašaros“, Goldschmiedehaus. Hanau, Vokietija   
* 2018 Tarptautinė paroda-konkursas „Nėra ko deklaruoti“. „Amber Trip“. Vilnius (garbės prizas už lengvumą)
* 2017 VII tarptautinė emalio meno bienalė. Galerija „Meno niša“. Vilnius
* 2017 Auksakalių paroda Palangos gintaro muziejus. Palanga
* 2016 Tarptautinė metalo meno bienalė „Metalofonas“. Galerija AV17. Vilnius
* 2016 Lietuvos autorinės juvelyrikos paroda. Galerija „Trofejas“. Berlynas
* 2016 Lietuvos tekstilės meno bienalė „Tekstilė sielai ir kūnui“. LDS galerija „Arka“. Vilnius
* 2015 VI tarptautinė emalio meno bienalė. Galerija „Meno niša“. Vilnius
* 2014 Labdaringas aukcionas Ukrainos kariams paremti. LDS galerija. Vilnius
* 2014 Tarptautinė metalo meno bienalė „Metalofonas“. Galerija AV17 Vilnius
* 2014 3-oji šiuolaikinio meno Kvadrienalė 2014 (Q14). Vilnius
* 2014 Paroda „Menas namams“. Domus galerija. Vilnius
* 2014 Tarptautinė juvelyrikos paroda „Amber Trip“. Vilnius
* 2013 Tarptautinė paroda „Ne 1 gr. aukso“. „Meno niša“. Vilnius
* 2013 Lietuvių konceptualios juvelyrikos paroda. Galerija „Ulupuh“. Zagrebas, Kroatija
* 2013 Tarptautinė emalio meno bienalė. „Meno niša“. Vilnius
* 2013 Autorinės juvelyrikos paroda. Užutrakio dvaras.
* 2013 „Rytų Europos juvelyrika ir emalio menas“. Barselona
* 2012 Tarptautinė paroda „Gražiai gyventi neuždrausi“. „Meno niša“. Vilnius
* 2012 Metalo meno paroda „Reliktas”. Dailininkų sąjungos galerija. Vilnius
* 2012 Tarptautinė paroda-konkuras „Iliuzija“. Etnografijos muziejus. Sankt Peterburgas
* 2012 II tarptautinė emalio bienalė „Saulė visiems”. Sankt Peterburgas
* 2012 Tarptautinė emalio meno paroda „800 ℃“. Meno niša. Vilnius
* 2012 Tarptautinis simpoziumas „Ribos“. K. V. Mizgirių menininkų namai. Nida
* 2012 Šiuolaikinės taikomosios dailės paroda. Domus galerija. Vilnius
* 2011 Tarptautinė paroda „Vienas gramas aukso“. „Meno niša“. Vilnius
* 2011 Tarptautinė metalo meno paroda „Dreamscape“. AV17 galerija. Vilnius
* 2011 Tarptautinė darbų su gintaru paroda-konkursas „Alytyr 2011“. Karaliaučius
* 2011 Autorinės juvelyrikos paroda Užutrakio dvare
* 2011 Tarptautinė metalo meno bienalė „Metalofonas“. LDS galerijos vitrina. Vilnius
* 2011 Tarptautinė emalio meno bienalė. „Meno niša“. Vilnius
* 2011 Tarptautinė juvelyrikos paroda „Amber Trip“. Vilnius
* 2011 Tarptautinė paroda „Unisex”. „Meno niša”, Vilnius
* 2010 Tarptautinė paroda „Vienas gramas aukso”. „Meno niša”, Vilnius
* 2010 Metalo menininkų paroda „2010 10 01”. Dailininkų sąjungos galerija, Vilnius
* 2010 Tarptautinė meninio emalio paroda „Baltosios naktys”. Sankt Petersburgas
* 2010 Tarptautinė juvelyrikos paroda-konkursas „Pasaulio teatras“. „Amber Trip“. Vilnius
* 2009 Labdaringas aukcionas „Gelbėkit vaikus“. Vilnius
* 2009 III tarptautinė emalio bienalė „Be ribų”. „Meno niša”, Vilnius
* 2009 Tarptautinė emalių paroda. Morez, Prancūzija
* 2009 Labdaringas dailės kūrinių aukcionas „Vilniaus klubas”. Vilnius
* 2009 Juvelyrikos paroda „Gintaro spalvų slėpiniai“. Gintaro galerija-muziejus. Vilnius
* 2009 Tarptautinė juvelyrikos paroda „For You“. „Amber Trip“. Vilnius
* 2008 Juvelyrikos paroda „7 x Juvelyrika“. Galerija „Šulinys“. Kernavė
* 2008 Labdaringas aukcionas „Gelbėkit vaikus“. Vilnius
* 2008 Juvelyrikos paroda „Nustebink mane”. „Užupio galerija“. Vilnius
* 2008 Tarptautinė paroda „Pabėgimas”. Galerija „Meno niša”. Vilnius
* 2008 Labdaringas dailės kūrinių aukcionas „Vilniaus klubas”. Vilnius
* 2008 Juvelyrikos paroda „Art to wear”. „Something Unexpected” galerija. Niujorkas
* 2008 Juvelyrikos paroda „Inkliuzas – langas į praeitį”. „Gintaro galerija“. Vilnius
* 2007 Labdaringas lietuvių juvelyrikos aukcionas. Kijevas
* 2007 Labdaringas aukcionas „12 eglučių“. „Gedimino 9 “. Vilnius
* 2007 Juvelyrikos paroda „Nustebink mane“. „Užupio galerija“. Vilnius
* 2006 Juvelyrikos paroda „Apie“. Akademijos galerija. Vilnius
* 2006 Juvelyrikos paroda „Nustebink mane“. „Užupio galerija“. Vilnius
* 2006 Tarptautinė konceptualios juvelyrikos paroda „Juvelyrikos ribos “. „Lietuvos aidas“ galerija. Vilnius
* 2006 Tarptautinė paroda „Antivevenos“. „Lietuvos aidas“ galerija. Vilnius
* 2006 Tarptautinė paroda „Amber trip“, Reval hotel. Vilnius
* 2006 Tarptautinė paroda „Pelenė 2006“ Litexpo parodų rūmai. Vilnius
* 2005 Tarptautinė paroda – Workshop „ARS proxima“. „Lietuvos aidas – M“ galerija. Vilnius
* 2005 Paroda „Siurprizas“. Galerija „Langas“. Kaunas
* 2005 Tarptautinė emalio meno bienalė. „Meno niša“ galerija. Vilnius
* 2005 Juvelyrikos paroda „Ugnis ir metalas“. „Lietuvos aidas – M“ galerija. Vilnius
* 2005 Juvelyrikos paroda „Ženklai“ Lango galerija. Kaunas
* 2005 Lietuvių juvelyrų bei keramikų paroda. Bordo (Prancūzija)
* 2005 Tarptautinė juvelyrikos paroda „Elitas“ („Amber Trip“). Vilnius
* 2004 Jaunųjų menininkų darbų aukcionas lenkų kultūros rūmuose. Vilnius
* 2004 Darbų su emalemis paroda. Auksakalių gildijos galerija. Vilnius
* 2004 Atvirukų paroda Užupio „Galera“. Vilnius
* 2004 „Auksakalio meiles žiedas“ paroda „Užupio galerija“. Vilnius
* 2003 Lietuvos auksakalių originalių auskarų paroda. Vilnius
* 2003 Studentų paroda. „Gintaro galerija“. Vilnius
* 2002 „Gėles taikomajame mene“ studentų paroda-konkursas. Žemaičių muziejus „Alka“. Telšiai
* 2002 Studentų ir dėstytojų metalo plastikos darbų paroda Lietuvos nacionalinėje Martyno Mažvydo bibliotekoje. Vilnius
* 2002 Studentu Medalių paroda-konkursas P.Genio 100-osioms gimimo metinėms paminėti. Žemaicių muziejus „Alka“. Telšiai
* 2001 Studentų paroda. „Gintaro galerija“. Vilnius
* 2001 Studentų darbų paroda-konkursas „Mikro Megas“. Telšių parodų rūmai.
* 2001 Studentų kūrybinių darbų paroda „Memento more“. Parodų salė (Telšiai). Žemaičių dailės muziejus (Plungė)
* 1999 Gintaro muziejus. Studentų juvelyrikos paroda. Palanga

## Apdovanojimai
* 2020 Juvelyrikos meno konkursas „ECOSIGHT“ 2020. XVII Tarptautinė Baltijos juvelyrikos paroda „Amber Trip“. Pagrindinis prizas už kūrinį „Liepto galas“. Vilnius 
* 2018 Juvelyrikos meno konkursas „Nothing to declare“. „Amber Trip“. Garbingas komisijos paminėjimas Už lengvumą. Paminėtas kūrinys - „Vieta po saule“. Vilnius
* 2017 VII tarptautinė emalio meno bienalė. Pagridinis prizas. Galerija „Meno niša“. Vilnius
* 2015 VI tarptautinė emalio meno bienalė. Pagrindinis prizas. Galerija „Meno niša“. Vilnius
* 2012 Tarptautinė paroda-konkuras „Iliuzija“. II vieta. Etnografinis muziejus. Sankt Peterburgas
* 2011 Tarptautinė darbų su gintaru paroda-konkursas „Alytyr 2011“. III vieta už meistriškumą. Karaliaučius
* 2011 Tarptautinė emalio meno bienalė. „Meno niša“. Diplomas už konceptualų kūrinį. Vilnius
* 2010 Tarptautinė juvelyrikos paroda-konkursas „Pasaulio teatras“. „Amber Trip“. II vieta. Vilnius

## Šaltiniai

## Nuorodos
* Asmeninė interneto svetainė
* Lietuvos dailininkų sąjungos nario puslapis